nahid-hub/BLUGE-bengali-wikipedia-section-title-prediction huggingface dataset:
পুরো পৃথিবীর মধ্যে সর্ববৃহৎ তিনটি ম্যানগ্রোভ বনাঞ্চলের একটি হিসেবে গঙ্গা অববাহিকায় অবস্থিত সুন্দরবনের বাস্তুসংস্থান যথেষ্ট জটিল। দুই প্রতিবেশী দেশ বাংলাদেশ এবং ভারত জুড়ে বিস্তৃত সুন্দরবনের বৃহত্তর অংশটি (৬২%) বাংলাদেশের দক্ষিণ-পশ্চিম দিকে অবস্থিত। দক্ষিণে বঙ্গোপসাগর; পূর্বে বলেশ্বর নদী আর উত্তরে বেশি চাষ ঘনত্বের জমি বরাবর সীমানা। উঁচু এলাকায় নদীর প্রধান শাখাগুলো ছাড়া অন্যান্য জলধারাগুলো সর্বত্রই বেড়িবাঁধ ও নিচু জমি দ্বারা বহুলাংশে বাঁধাপ্রাপ্ত। প্রকৃতপক্ষে সুন্দরবনের আয়তন হওয়ার কথা ছিল প্রায় ১৬,৭০০ বর্গ কি.মি. (২০০ বছর আগের হিসাবে)। কমতে কমতে এর বর্তমান আয়তন হয়েছে পূর্বের প্রায় এক-তৃতীয়াংশের সমান। বর্তমানে মোট ভূমির আয়তন ৪,১৪৩ বর্গ কি.মি. (বালুতট ৪২ বর্গ কি.মি.-এর আয়তনসহ) এবং নদী, খাঁড়ি ও খালসহ বাকি জলধারার আয়তন ১,৮৭৪ বর্গ কি.মি.। সুন্দরবনের নদীগুলো নোনা পানি ও মিঠা পানি মিলন স্থান। সুতরাং গঙ্গা থেকে আসা নদীর মিঠা পানির, বঙ্গোপসাগরের নোনা পানি হয়ে ওঠার মধ্যবর্তী স্থান হলো এ এলাকাটি। এটি সাতক্ষীরা, খুলনা, বাগেরহাট, পটুয়াখালী অঞ্চল জুড়ে রয়েছে বাংলাদেশে। বাংলাদেশের দক্ষিণ পশ্চিম অঞ্চলে সুন্দরবন অবস্থিত।

হাজার বছর ধরে বঙ্গোপসাগর বরাবর আন্তঃস্রোতীয় প্রবাহের দরুন প্রাকৃতিকভাবে উপরিস্রোত থেকে পৃথক হওয়া পলি সঞ্চিত হয়ে গড়ে উঠেছে সুন্দরবন। এর ভৌগোলিক গঠন ব-দ্বীপীয়, যার উপরিতলে রয়েছে অসংখ্য জলধারা এবং জলতলে ছড়িয়ে আছে মাটির দেয়াল ও কাদা চর। এতে আরো রয়েছে সমুদ্র সমতলের গড় উচ্চতার চেয়ে উঁচুতে থাকা প্রান্তীয় তৃণভূমি, বালুতট এবং দ্বীপ, যেগুলো জুড়ে জালের মত জড়িয়ে আছে খাল, জলতলের মাটির দেয়াল, আদি ব-দ্বীপীয় কাদা ও সঞ্চিত পলি। সমুদ্রসমতল থেকে সুন্দরবনের উচ্চতা স্থানভেদে ০.৯ মিটার থেকে ২.১১ মিটার।

জৈবিক উপাদানগুলো এখানে গুরুত্বপূর্ণ ভূমিকা রাখে সামুদ্রিক বিষয়ের গঠন প্রক্রিয়া ও প্রাণী বৈচিত্র্যের ক্ষেত্রে। সৈকত, মোহনা, স্থায়ী ও ক্ষণস্থায়ী জলাভূমি, কাদা চর, খাঁড়ি, বালিয়াড়ি, মাটির স্তূপের মত বৈচিত্র্যময় অংশ গঠিত হয়েছে।

সঠিক অনুচ্ছেদ শিরোনাম কোনটি?
titleA. প্রাণীবৈচিত্র্য
titleB. ভৌগোলিক গঠন
titleC. মৎস্য সম্পদ
titleD. উদ্ভিদবৈচিত্র্য
উত্তর: titleB
ইংরেজ কাউন্টি ক্রিকেটে ১৯৮৫ থেকে ২০০৩ সাল পর্যন্ত গ্ল্যামারগনের পক্ষে ১৭ মৌসুম অতিবাহিত করেন। এ সময়ে ২৪৫টি প্রথম-শ্রেণীর খেলায় অংশ নিয়ে ৪০ ঊর্ধ্ব গড়ে ১৫,৮৯০ রান তুলেন। এ পর্যায়ে ৪৭টি সেঞ্চুরি করার গৌরব অর্জন করেন। তন্মধ্যে, ২০০০ সাসেক্সের বিপক্ষে ব্যক্তিগত সর্বোচ্চ অপরাজিত ৩০৯ রানের ইনিংস খেলেছিলেন তিনি। এ ইনিংসটি অদ্যাবধি গ্ল্যামারগনের সর্বোচ্চ ব্যক্তিগত রানের মর্যাদা পাচ্ছে।

নয় মৌসুমে সহস্রাধিক রান তুলেছিলেন তিনি। ১৯৯৬ সালে ১,৭৬৬ রান তোলার পর পরের বছরই ১,৭৭৫ রান তুলেছিলেন। ফলশ্রুতিতে ইংল্যান্ড এ দলের পক্ষে খেলার জন্য মনোনীত হন। ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ ১৯৯৭ প্রফেসনাল ক্রিকেটার্স অ্যাসোসিয়েন কর্তৃপক্ষ তাকে পিসিএ বর্ষসেরা খেলোয়াড় হিসেবে নামাঙ্কিত করে।

প্রথম-শ্রেণীর খেলোয়াড়ী জীবনের শেষ তিন মৌসুম গ্ল্যামারগন দলের অধিনায়কের দায়িত্ব পালন করেছেন। গ্ল্যামারগনে খেলার পাশাপাশি দুই মৌসুম জিম্বাবুয়ের ঘরোয়া প্রথম-শ্রেণীর ক্রিকেট লীগে ম্যাশোনাল্যান্ড দলের পক্ষে খেলেছিলেন স্টিভ জেমস। ২০০৩ সালে ৩৫ বছর বয়সে প্রথম-শ্রেণীর ক্রিকেটকে বিদায় জানান।

সঠিক অনুচ্ছেদ শিরোনাম কোনটি?
titleA. কাউন্টি ক্রিকেট
titleB. ব্যক্তিগত জীবন
titleC. টেস্ট ক্রিকেট
titleD. অবসর
উত্তর: titleA
পরাজয়বিহীন অবস্থায় ইংল্যান্ড সফর শেষ হতে ব্র্যাডম্যানের দলের আর মাত্র সাত খেলা বাকী ছিল। কেন্ট, জেন্টলম্যান অব ইংল্যান্ড ও সমারসেট - ধারাবাহিকভাবে এ তিনটি খেলা থেকে টলনকে বিশ্রামে রাখা হয়। সবগুলো দলের বিপক্ষেই অস্ট্রেলিয়া ইনিংস ব্যবধানে জয় পায়। স্যাগার্স তার স্থলাভিষিক্ত হন। তিন খেলার ছয় ইনিংসে সাতটি ডিসমিসাল ঘটান ও ২৯ বাই রান দেন।

পরবর্তী খেলা হিসেবে সাউথ অব ইংল্যান্ডের বিপক্ষে দলে ফিরে আসেন। অস্ট্রেলিয়া ৫২২/৭ ডিক্লেয়ার করার প্রেক্ষিতে তাকে ব্যাট করার প্রয়োজন পড়েনি। এরপর তিনি তিন ক্যাচ নেন ও ১৩ বাই রান দেন। স্বাগতিক দল ২৯৮ করার পর বৃষ্টির কারণে খেলাটি পরিত্যক্ত ঘোষিত হয়।

টেস্টের পর প্রস্তুতিমূলক খেলায় অস্ট্রেলিয়ার বড় ধরনের চ্যালেঞ্জ ছিল লেভসন-গাওয়ার একাদশের বিপক্ষে। ১৯৩৮ সালের সর্বশেষ সফরে এ দলটি ছিল কার্যত পূর্ণাঙ্গ শক্তির ইংল্যান্ড দল। কিন্তু এবার ব্র্যাডম্যান কেবলমাত্র বর্তমান ইংল্যান্ড দলের ছয় টেস্ট খেলোয়াড়কে স্বাগতিক দলের পক্ষে অংশগ্রহণের অনুমোদন দেন। তারপর ব্র্যাডম্যান পূর্ণাঙ্গ শক্তির দলকে মাঠে নামান। পঞ্চম টেস্টের দল থেকে একমাত্র পার্থক্য ছিল ডগ রিংয়ের পরিবর্তে জনসনের অন্তর্ভুক্তি। অস্ট্রেলিয়া ৪৮৯/৮ করে যাতে টলনের অংশগ্রহণ ছিল দুই রান। তিনি সাতটি বাই রান দেন ও কোন ডিসমিসাল করতে পারেননি। বেশ কয়েকবার বৃষ্টির কারণে খেলাটি ড্রয়ে পরিণত হয়।

স্কটল্যান্ডের বিপক্ষে দুইটি প্রথম-শ্রেণীবিহীন খেলায় অংশগ্রহণ শেষে সফরটি শেষ হয়। প্রথম খেলায় টলন ব্যাটসম্যান হিসেবে ও স্যাগার্স উইকেট-রক্ষকের দায়িত্বে ছিলেন। অস্ট্রেলিয়ার ২৩৬ রানের মধ্যে টলন মাত্র ছয় রান তোলেন এবং স্কটল্যান্ডের দ্বিতীয় ইনিংসে ০/১০ বোলিং করেন। অস্ট্রেলিয়া ইনিংস ব্যবধানে জয় পেলেও তিনি কোন ক্যাচ নিতে পারেননি। অ্যাবরদিনে অনুষ্ঠিত দ্বিতীয় খেলায় টলন উইকেট-রক্ষণের দায়িত্বে ছিলেন। ২৬ বাই রান দেন, কোন ডিসমিসাল করতে পারেননি এবং তার ব্যাটিংয়েরও প্রয়োজন পড়েনি। স্কটল্যান্ডের দ্বিতীয ইনিংস চলাকালীন অস্ট্রেলিয়া নিরাপদ অবস্থানে থাকার ফলে ব্র্যাডম্যান টলনকে উইকেট-রক্ষণের দায়িত্ব থেকে প্রত্যাহার করে লেগ স্পিন বোলিং করান। টেস্ট জীবনে টলন কখনও বোলিং করেননি এবং কেবলমাত্র কদাচিৎ প্রথম-শ্রেণীর ৩০১ বল করেছেন যেখানে একজন বিশেষজ্ঞ বোলারই একটি খেলায় সমসংখ্যক বোলিং করে থাকেন। টলন ২/১৫ লাভ করেন যাতে অস্ট্রেলিয়া ইনিংস ব্যবধানে জয় পেয়ে সফরটি শেষ করে।

সঠিক অনুচ্ছেদ শিরোনাম কোনটি?
titleA. পরবর্তী প্রস্তুতিমূলক খেলা
titleB. পরিসংখ্যানগত তথ্যাদি
titleC. প্রেক্ষাপট
titleD. প্রথম টেস্ট
উত্তর: titleA
যৌন মিলনের সময় ব্যতীত বামন চিকারা সাধারণত একাকী থাকে। এদের জীবনকাল প্রায় দুই বছর, যদিও তা মোটামুটি অনিশ্চিত। এরা তাদের আবাসস্থলকে নিরাপদ রাখার জন্য কিচিরমিচির শব্দ করে এবং আক্রমণাত্মক ভঙ্গিমা প্রদর্শন করে। খাদ্যগ্রহণ ব্যতীত এরা সর্বদাই চঞ্চল থাকে এবং জেগে থাকলে ও লুকিয়ে না থাকলে এরা সর্বদাই ইতস্তত ঘোরাফেরা করে। এরা খুবই স্বল্প সময়ের জন্য লুকায় এবং তা আধা ঘণ্টারও কম। পিঁপড়া ও ইঁদুরের গর্ত, এমনকি ঝরা পাতার নিচেও এরা লুকিয়ে থাকতে পারে। এদের চলাচলের সময় ক্লিক শব্দ শোনা যায় এবং বিশ্রামের সময় এ ধরনের শব্দ পাওয়া যায় না। বামন চিকারা রাতের বেলার অধিক সক্রিয় থাকে এবং বেশ দূর পর্যন্ত যায়। দিনের বেলায় এরা বাসার আশেপাশে লুকিয়ে থাকে। ভোরের বেলায় এরা সবচেয়ে বেশি কর্মক্ষম থাকে।

বামন চিকা অত্যন্ত দ্রুত চলাচল করতে পারে, প্রায় ৭৮০ প্রতি মিনিট (১৩ প্রতি সেকেন্ড)। শীতকালে এবং খাদ্যাভাব দেখা দিলে শক্তির অপচয় রোধ করার জন্য দেহের তাপমাত্রা প্রায় এ নামিয়ে আনে এবং অস্থায়ী শীতঘুমে কাটিয়ে দেয়। এ অবস্থা কাটিয়ে ওঠার জন্য মিনিটে ৩৫০০ (সেকেন্ডে ৫৮) বার জন্য কাঁপুনি দেয়। ফলে মিনিটে প্রায় ০.৮৩ °সে তাপমাত্রা পর্যন্ত হারে তাপমাত্রা বৃদ্ধি পায়, যা স্তন্যপায়ী প্রাণিদের মধ্যে সর্বোচ্চ। হৃদস্পন্দনের হার সূচকীয়ভাবে ১০০ থেকে ৮০০–১২০০ বিট প্রতি মিনিট পর্যন্ত উঠে যায় এবং শ্বসনের হার ৫০ থেকে সরলরৈখিকভাবে ৫০ থেকে ৬০০–৮০০ বিট প্রতি মিনিটে উঠে যায়।

বামন চিকা প্রাথমিকভাবে মার্চ থেকে অক্টোবর মাসে যৌন মিলিত হয়, যদিও এরা বছরের যেকোনো সময় গর্ভধারণে সক্ষম। সাধারণত বসন্তকালে এরা জোড় বাঁধে, একে অপরকে বরদাস্ত করে এবং আবাসস্থলে দুইজন এবং তাদের বাচ্চারা একত্রে সময় কাটায়। গর্ভধারণকাল প্রায় ২৭–২৮ দিন। প্রতিবারে ২–৬টি বাচ্চার জন্ম হয়। বাচ্চাগুলো নগ্ন ও অন্ধ অবস্থায় জন্মায়। জন্মের সময় এদের ওজন হয় প্রায় । ১৪ থেকে ১৬ দিন বয়সে এদের চোখ ফোটে, এবং এরা দ্রুত বড় হয়। মা চিকা ৯ থেকে ১০ দিন বয়সে এবং অন্য অসুবিধার ক্ষেত্রে শাবকদের অন্য স্থানে সরিয়ে নেয়। এরা ২০ দিন পর্যন্ত মায়ের দুধ পান করে। তিন থেকে চার সপ্তাহ বয়সে শাবকেরা স্বাধীন হয়ে যায় এবং শীঘ্রই বয়ঃপ্রাপ্ত হয়।

সঠিক অনুচ্ছেদ শিরোনাম কোনটি?
titleA. শিকারী ও অন্যান্য হুমকি
titleB. বাসস্থান
titleC. শিকার ও খাদ্যাভ্যাস
titleD. স্বভাব
উত্তর: titleD
কুড়ি বছর বয়স পর্যন্ত থুব-ব্স্তান-র্গ্যা-ম্ত্শো ধর্মীয় শিক্ষালাভেই অধিক মনোযোগ দেন। ১৮৯৫ খ্রিষ্টাব্দে তৃতীয় ফুর-ল্চোগ ব্যাম্স-পা-র্গ্যা-ম্ত্শো তাকে লাসা শহরের জোখাং মন্দিরে ভিক্ষুর শপথ প্রদান করেন। যদিও থুব-ব্স্তান-র্গ্যা-ম্ত্শো রাজনৈতিক কর্মকাণ্ডে জড়িয়ে পড়তে চাইছিলেন না, তবুও এই বছরে ত্শোংস-'দু-র্গ্যাস-'দ্জোম () বা তিব্বত সরকারের জাতীয় সভা আহ্বান করে দলাই লামাকে তিব্বতের রাজনৈতিক ক্ষমতাগ্রহণের অনুরোধ জানানো হয়। এর ফলশ্রুতি হিসেবে পোতালা প্রাসাদে এক অনুষ্ঠানের মাধ্যমে থুব-ব্স্তান-র্গ্যা-ম্ত্শোকে তিব্বতের রাজনৈতিক ক্ষমতা প্রদান করা হয়। ক্ষমতালাভের প্রথম দুই বছর তার শাসন শান্তিপূর্ণ ছিল, কিন্তু ১৮৯৬ খ্রিষ্টাব্দে লু চুয়ানলিন (鹿傳霖) নামক সিচুয়ান অঞ্চলের চীনা শাসক তিব্বতের শাসনাধীন ন্যাগ-রোং অঞ্চল অধিকারের উদ্দেশ্যে একটি সামরিক অভিযান প্রেরণ করেন ও ঝৌ ওয়ানশুন (周萬順) নামক তার এক সেনাপতি এই অঞ্চল অধিকার করে নেন। থুব-ব্স্তান-র্গ্যা-ম্ত্শো চিং সম্রাট গুয়াংজুর নিকট শেস-রাব-ছোস-'ফেলের () নেতৃত্বে কলকাতা হয়ে সমুদ্রপথে একটি গোপণ প্রতিনিধিদল পাঠান। এই প্রতিনিধিদলের মধ্যস্থতায় গুয়াংজু ন্যাগ-রোং অঞ্চল থেকে চীনা সেনাবাহিনী ফিরিয়ে নিতে নির্দেশ দেন ও এই অঞ্চলের ওপর তিব্বতের শাসন মেনে নেন। তিব্বতের শাসনকর্তা হিসেবে এটি ছিল থুব-ব্স্তান-র্গ্যা-ম্ত্শোর অন্যতম প্রধান কূটনৈতিক সাফল্য। ১৮৯৯ খ্রিষ্টাব্দে ব্যাম্স-পা-র্গ্যা-ম্ত্শোর নির্দেশে দ্গে-ব্শেস-ল্হা-রাম্স-পা () উপাধি লাভের পরীক্ষায় অবতীর্ণ হন এবং তিব্বতের ইতিহাসে প্রথম দলাই লামা হিসেবে এই উপাধি লাভ করেন।

সঠিক অনুচ্ছেদ শিরোনাম কোনটি?
titleA. রাজনৈতিক ক্ষমতালাভ
titleB. সিমলা চুক্তি, ১৯১৪
titleC. মৃত্যু
titleD. চীনা আক্রমণ
উত্তর: titleA
গ্রিগর ম্যাকগ্রিগর রাগবি ইউনিয়নের ফুটবলার হিসেবে বেশ জনপ্রিয়তা অর্জন করেন। ১৮৯০ থেকে ১৮৯৬ সময়কালে কেমব্রিজের পক্ষে ক্লাব পর্যায়ের রাগবি ও স্কটল্যান্ডের পক্ষে আন্তর্জাতিক রাগবি খেলায় অংশ নেন।

১৮৮৯ ও ১৮৯০ সালে কেমব্রিজের সদস্যরূপে অক্সফোর্ডের বিপক্ষে ফুল ব্যাক অবস্থানে খেলেন। খেলায় তিনি চমৎকারভাবে রুখে দাঁড়ান ও অত্যন্ত নিখুঁততার সাথে বলে লাথি মারতেন। একই মৌসুমে কেমব্রিজের পক্ষে প্রথম অংশগ্রহণ করেন। এছাড়াও, প্রথমবারের মতো আন্তর্জাতিক ক্যাপ লাভ করেন। ১৮৯০ সালে হোম ন্যাশন্স চ্যাম্পিয়নশীপে স্কটিশ রাগবি ইউনিয়নের জন্য স্কটল্যান্ডের পক্ষে তিনটি আন্তর্জাতিক খেলার সবকটিতেই অংশ নেন।

১৮৯০ সালে উইলিয়াম পার্সি কার্পমেইলের নবগঠিত বার্বারিয়ান্সে যোগদানের জন্য আমন্ত্রিত হন। তিনি এ সফরকারী দলের মূল সদস্যরূপে ছিলেন। ১৮৯১ ও ১৮৯৩ সালের হোম ন্যাশন্স চ্যাম্পিয়নশীপে খেলেন। ১৮৯২ সালে লর্ড শেফিল্ড ক্রিকেট দলের সাথে অস্ট্রেলিয়া গমন করেন। ফলে ঐ বছর হোম ন্যাশন্স চ্যাম্পিয়নশীপে অংশ নিতে পারেননি।

১৮৯৪ সালে ইংল্যান্ড ও ওয়েলসের মধ্যকার রাগবি ইউনিয়নের খেলায় অংশগ্রহণ করেন। ১৮৯৬ সালে গ্ল্যাসগোর হ্যাম্পডেন পার্কে স্কটল্যান্ড-ইংল্যান্ডের খেলায় সর্বশেষ আন্তর্জাতিকে অংশগ্রহণ করেন গ্রিগর ম্যাকগ্রিগর।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. শৈশবকাল
titleC. রাগবি ইউনিয়ন
titleD. ব্যক্তিগত জীবন
উত্তর: titleC
কালাকপাল বনমালী প্রধানত প্যারাবনে বিচরণ করে। পাতাঝরা ও চিরসবুজ বনেও দেখা যায়। সচরাচর জোড়ায় বা ছোট পারিবারিক দলে বিচরণ করে। সাধারণত উড়ে এসে বসে গাছের প্রধান কাণ্ডে। বনের ভেতর থেকে উড়ে এসে কাণ্ডের বাকল ও গাছের পুরোনো বড়, শেওলাঢাকা ডালের বুকে হেঁটে এরা ঠুকরে খাবার খায়। খুব দ্রুত সময়ে লাফিয়ে লাফিয়ে গাছের কাণ্ডের পোকা খেয়ে উড়ে গিয়ে বসে অন্য এক গাছের কাণ্ডে। খাদ্যতালিকায় আছে পোকা ও লার্ভা। গাছের গা আঁকড়ে থাকতে ও ওপরে-নিচে চলাচলে এরা অত্যন্ত পটু। সাধারণত খাবারের সময় চিট চিট বা সিট সিট শব্দ করে ডেকে বেড়ায়।

সঠিক অনুচ্ছেদ শিরোনাম কোনটি?
titleA. বিস্তৃতি ও উপপ্রজাতি
titleB. প্রজনন
titleC. আচরন ও খাদ্যাভ্যাস
titleD. বিবরন
উত্তর: titleC
মন্তাজ হল একটি বিশেষ ধরনের সম্পাদনা পদ্ধতি। মূল ফরাসী ভাষায় এই শব্দের অর্থ হল সমাবেশ বা একত্রিত করা। দেশ-কাল সাপেক্ষে শব্দটি অন্তত তিন ধরনের অর্থ বহন করে। ফরাসী চলচ্চিত্র-এ মন্তাজ শব্দটি আক্ষরিক অর্থেই ব্যবহৃত হয়, অর্থাৎ সম্পাদনার ফরাসী প্রতিশব্দই হল মন্তাজ। ১৯২০ র সোভিয়েত চলচ্চিত্র-এ মন্তাজ শব্দটি সম্পূর্ণ অন্য একটি অর্থ নির্দেশ করে। এককভাবে আলাদা আলাদা অর্থবোধক বেশ কিছু শট পাশাপাশি রেখে জুড়ে দিলে যদি পুরোটা মিলিয়ে একটা সম্পূর্ণ আলাদা অর্থ বহন করে, তবে সেই সম্পাদনা পদ্ধতিকে মন্তাজ বলা হয়। আর চিরায়ত হলিউড চলচ্চিত্র-এর যে অংশে অল্প সময়ের মধ্যে ছবির কাহিনীর বেশ কিছু অংশ সংক্ষেপ করে বলে দেওয়া হয়, তাকে বলা হয় মন্তাজ সিকোয়েন্স।

মন্তাজ তত্ত্বের প্রাথমিক প্রবক্তাদের মধ্যে অগ্রগণ্য ছিলেন সোভিয়েত নির্মাতা লিও কালশভ এবং সের্গেই আইজেনস্টাইন। কালশভ মনে করতেন চলচ্চিত্রের মূল সত্তাই হল সম্পাদনা। যেভাবে ইঁটের পরে ইঁট সাজিয়ে বাড়ি তৈরী করতে হয়, সেইভাবেই শটের পরে শট সাজিয়ে ছবিকে নির্মাণ করতে হয়। তার বিখ্যাত পরীক্ষার সাহায্যে তিনি দেখান, কেমন করে পরপর জোড়া শটের পূর্বাপর সম্বন্ধটা দর্শকরা নিজে থেকেই অনুমান করে নেন। আইজেনস্টাইন আবার এই ব্যাপারে কিছুটা ভিন্নমত পোষণ করতেন। তিনি ভাবতেন শুধুমাত্র এই সম্বন্ধ তৈরীই মন্তাজের একমাত্র উদ্দেশ্য হতে পারেনা। তিনি পরস্পর সম্পর্কহীন শটও পরপর দেখিয়ে, দর্শককে একরকম ধাক্কা দিয়ে, তাদের সঙ্গে সরাসরি যোগাযোগের চেষ্টা করতেন। তার এই চলচ্চিত্রভাবনার উজ্জ্বল নিদর্শন হল তারই নির্দেশিত ছবি ব্যাটেলশিপ পটেমকিন(১৯২৫)।

হলিউডের ছবিতে মন্তাজ সিকোয়েন্সের এরকম কোনও প্রতীকী তাৎপর্য্য থাকে না, প্রধানত কাহিনীকে দ্রুত এগিয়ে নিয়ে যাওয়ার জন্যই তা’ ব্যবহার করা হয়। যেমন ১৯৬৮ সালে নির্মিত ছবিতে মানুষের বিবর্তন দেখান হয়েছিল। আবার ১৯৭৬ সালের রকি ছবিতে একজন ক্রীড়াবিদ কিভাবে প্রশিক্ষণের সঙ্গে সঙ্গে আরও উন্নত হয়ে উঠছেন সেটা বোঝাতে এইরকম বিন্যাস ব্যবহার করা হয়।

সঠিক অনুচ্ছেদ শিরোনাম কোনটি?
titleA. কন্টিন্যুইটি সম্পাদনা এবং তার বিকল্প
titleB. মন্তাজের পদ্ধতি
titleC. সম্পাদনার তাৎপর্য্য
titleD. পোস্ট-প্রোডাকশন
উত্তর: titleB
ভগীরথী নামটি পৌরাণিক। কিংবদন্তী অনুযায়ী, রাজা ভগীরথ মর্ত্যলোকে গঙ্গা নদীর পথপ্রদর্শক ছিলেন বলে গঙ্গার অপর নাম ভাগীরথী। হুগলি নামটি অপেক্ষাকৃত অর্বাচীন। ইংরেজ আমলেই সর্বপ্রথম ভাগীরথীর দক্ষিণভাগের প্রবাহকে হুগলি নামে অভিহিত হয়।

ভাগীরথী-হুগলি গঙ্গার মূল প্রবাহপথ নয়। গঙ্গা নদীর মূল প্রবাহটি পদ্মা নামে বাংলাদেশের অভ্যন্তরে প্রবাহিত। লোকবিশ্বাসে ভাগীরথী-হুগলিও গঙ্গার মূল ধারা এবং সেই অর্থে পবিত্র ও পূজ্য। পশ্চিমবঙ্গের রাজধানী কলকাতা এই নদীর তীরেই অবস্থিত।

সঠিক অনুচ্ছেদ শিরোনাম কোনটি?
titleA. সাংস্কৃতিক ঘটনা
titleB. নামকরণ
titleC. সেতু
titleD. প্রবাহপথ
উত্তর: titleB
২০০৬ এর ডিসেম্বরে নিয়াজভের মৃত্যুর পরে, তুর্কমেনিস্তানের রাজ্য সুরক্ষা কাউন্সিল বেরদিমুহামেদুকে ভারপ্রাপ্ত রাষ্ট্রপতি হিসাবে নিযুক্ত করে। কাউন্সিল তার ঘোষণায় বলেছে যে তুর্কমেনিস্তানের বিধানসভার চেয়ারম্যান হিসাবে ভারপ্রাপ্ত রাষ্ট্রপতি হওয়ার কথা সত্বেও ওয়েজগেল্ডি আটায়েউকে নিয়োগ দেওয়া হয়নি, "প্রসিকিউটর জেনারেল তার বিরুদ্ধে ফৌজদারি মামলা পরিচালনা করেছেন এই বিষয়টি বিবেচনা করে"।

তুর্কমেন সংবিধানের ৬০ অনুচ্ছেদে বলা হয়েছে যে ভারপ্রাপ্ত রাষ্ট্রপতি "রাষ্ট্রপতি নির্বাচনে দাঁড়াতে পারবেন না", যা বেরদিমুহামেদুকে ২০০৭ সালের রাষ্ট্রপতি নির্বাচনে দাড়ানো থেকে বাধা দিত। তবে, ২৪ শে ডিসেম্বর ২০০৬-এ, গণ পরিষদ এই বিধান সরিয়ে দেওয়ার পক্ষে ভোট দেয়, তুর্কমেনিস্তানের ডেমোক্র্যাটিক পার্টির সমস্ত সদস্যরা তাকে যোগ্য ছয় প্রার্থীর মধ্যে একজন করে তোলে। বেরদিমুহামেদু রাজনৈতিক অভিজাতদের দ্বারা সমর্থিত ছিল এবং সরকারী ফলাফল তাকে ৮৯% ভোটে বিজয়ী হিসাবে দেখিয়েছিল।

বিদেশে তার প্রথম রাষ্ট্রপতি সফরে বেরদিমুহামেদু ২০০৭ সালের এপ্রিলের মাঝামাঝি সময়ে সৌদি আরব সফর করেছিলেন। সেখানে তিনি উমরা করেন এবং বাদশাহ আবদুল্লাহ বিন আব্দুল আজিজ আল সৌদের সাথে সাক্ষাত করেন। তারপরে তিনি একই মাসের শেষে রাশিয়া এবং রাষ্ট্রপতি ভ্লাদিমির পুতিনের সাথে সাক্ষাত করেন।

ক্ষমতা গ্রহণের পরে, বেরদিমুহামেদু নীয়াজভের আরও কয়েকটি উদ্ভট নীতিকে উল্টে দিয়েছিল। আশখাবাদে নিখরচায় এবং সেন্সরহীন ওয়েব প্রবেশাধিকার সুবিধা দেয় ইন্টারনেট ক্যাফে, বাধ্যতামূলক শিক্ষা নয় থেকে দশ বছর বাড়ানো হয়েছিল এবং ক্রীড়া ও বিদেশী ভাষার পাঠ্যক্রমগুলিতে ক্লাস পুনরায় চালু করা হয়েছিল, এবং সরকার চারুকলার জন্য কয়েকটি বিশেষায়িত স্কুল খোলার পরিকল্পনা ঘোষণা করে। রাষ্ট্রপতি বেরদিমুহামেদু শিক্ষা, স্বাস্থ্যসেবা এবং পেনশন ব্যবস্থার সংস্কারের আহ্বান জানিয়েছেন, এবং তুর্কমেনের নৃতাত্ত্বিক বংশোদ্ভূত সরকারী কর্মকর্তাদের যারা নিয়াজভ কর্তৃক বরখাস্ত হয়েছিল তাদের কাজে ফিরে যাওয়ার অনুমতি দেওয়া হয়। অনির্দিষ্ট বাজেটের সংকটের মুখে নিয়াজভ যাদের পেনশন কাটছাঁট করেছিল, এমন ১০০,০০০ প্রবীণ ব্যক্তির পেনশন তিনি পুনরুদ্ধার করেন। পরে, তিনি তুর্কমেন একাডেমি অফ সায়েন্সেস পুনরায় চালু করেন, যা নিয়াজভ বন্ধ করে দিয়েছিল।

ফেব্রুয়ারি ২০১৭ সালে, তিনি তুর্কমেনিস্তানের রাষ্ট্রপতি (সাত বছরের মেয়াদ) হিসাবে তৃতীয় মেয়াদে নির্বাচিত হন ৯৮% তার পক্ষে ভোট সহ ৯৭% যোগ্য ভোটার সহ। অক্টোবরে ২০১৭-এ, তিনি ভ্লাদিমির পুতিনকে একটি সেরা তুর্কমেন জাতের মধ্য এশিয়ার মেষপালক কুকুর দিয়েছিলেন।

তিনি ২২ এপ্রিল ২০১৮ সালে তুর্কমেনিস্তানের জাতীয় অলিম্পিক কমিটির সভাপতি হিসাবে নির্বাচিত হন।

সঠিক অনুচ্ছেদ শিরোনাম কোনটি?
titleA. তুর্কমেনিস্তানের রাষ্ট্রপতি
titleB. সর্বগ্রাসীতার অভিযোগ
titleC. প্রারম্ভিক জীবন
titleD. ব্যক্তিগত জীবন
উত্তর: titleA
খ্রিষ্টজন্মের ৯ হাজার বছর আগে থেকে লাটভিয়া নামের বর্তমান দেশটিতে মনুষ্যবসতির প্রমাণ পাওয়া যায়। তবে খ্রিষ্টপূর্ব ৩ হাজার সালের আগে এলাকাটি জমে ওঠেনি। আরো প্রায় ৪ হাজার বছর পর এ অঞ্চলের জনমিতিতে বড় পরিবর্তন দেখা দেয়। তখন চারটি উপজাতি বসতি দেখা যায়। এরা কুউরি, ল্যাটগালি, সেলি ও জেমগালি নামে পরিচিত। সবারই ছিল আলাদা সংস্কৃতি ও কৃষ্টি। পরে চারটি স্বতন্ত্র ধারায় এর বিকাশ ঘটতে দেখা যায়। প্রাচীনকাল থেকে বাল্টিক সাগরের তীরের দেশটি ইউরোপীয়দের জন্য ছিল বেশ অকর্ষণীয়। বিশেষত সাগর তীরের হলুদাভ বাদামি পাথর পাওয়া যেত। এগুলো অত্যন্ত মূল্যবান অলঙ্কার উপাদান হিসেবে ইউরোপে সমাদৃত ছিল। প্রাচীন রোম ও গ্রিসে এরা এই পাথর রফতানি করত উচ্চ দামে। বর্তমানেও লাটভিয়ার স্বর্ণালঙ্কারে এ পাথরের বহুল ব্যবহার দেখা যায়।

খ্রিষ্টান মিশনারিরা ১১৮০ সালে লাটভিয়ায় আসে। এ সময় লাটভীয়রা দেবদেবীর পূজা করত। জার্মানি থেকে আগত খ্রিষ্টানরা ক্রমেই তাদের এ ধর্মে দীক্ষা দেয়। ১২০০ সালে তারা জার্মান সরকারের অধীনে রীতিমতো লিভোনিয়া নামের একটি নতুন রাষ্ট্রের গোড়াপত্তন করে। প্রতিবেশী এস্তোনিয়ার দক্ষিণ অংশ এই রাজ্যের অন্তর্ভুক্ত হয়। রাজধানী রিগা তখন গুরুত্বপূর্ণ বাণিজ্য কেন্দ্রে পরিণত হয়। পূর্ব ইউরোপের সাথে তাদের ঘনিষ্ঠ সংযোগ ছিল। ১৫০০ সালে এখানকার অদিবাসীদের মধ্যে আবার একটি বড় ধরনের পরিবর্তন আসে। ষোড়শ শতকের মাঝামাঝি অঞ্চলটির কর্তৃত্ব চলে যায় পোল্যান্ডের কাছে। অষ্টাদশ শতকের শুরু পর্যন্ত লিভোনিয়া নামক অঞ্চল দখলের ত্রিমুখী লড়াই চলে পোল্যান্ড, সুইডেন ও রাশিয়ার মাঝে। একটা সময় সুইডিশরা এর কর্তৃত্ব পায়। তারা কৃষকদের শিক্ষাদীক্ষার জন্য স্কুল স্থাপন করে। অঞ্চলটি আবার জার্মানদের দখলে আসে। দীর্ঘদিন জার্মান দখলের বিরুদ্ধে জাতীয়তাবাদী আন্দোলন দানা বাঁধে। ১৯৪০ সালে হিটলারের সাথে রাশিয়ার প্রেসিডেন্ট স্টালিনের এক চুক্তিবলে রাশিয়া দেশটি গ্রাস করে নেয়। কিন্তু ১৯৪১ সালেই হিটলারের বাহিনী দেশটি দখল করে নেয়।

১৯৪৪ সালে রাশিয়া লাটভিয়াকে আবার দখল করে। রাশিয়ার শাসনে দেশটিতে ব্যাপক শিল্পায়ন ঘটে। একই সাথে লাটভিয়ায় বসতি স্থাপন করে হাজার হাজার রাশিয়ান। ১৯৯১ সালে সোভিয়েত ইউনিয়নের পতন হলে তারা লাটভিয়া থেকেও সরে আসে। তবে দেশটির সামাজিক জীবনে রাশিয়ানরা ব্যাপক প্রভাব রেখে যায়। জনসাধারণের এক-চতুর্থাংশ রাশিয়ান ভাষায় কথা বলে।

সঠিক অনুচ্ছেদ শিরোনাম কোনটি?
titleA. ইতিহাস
titleB. অর্থনীতি
titleC. ভূগোল
titleD. রাজনীতি
উত্তর: titleA
পূর্ণবয়স্ক পুরুষ কালো হাঁস একমাত্র মাঝারি হাঁস যাকে দেখতে সাদাকালো মনে হয়। পুরুষ হাঁসের সারা দেহ কালো, কেবল পেটের দিক ও ডানার নিচের দিক বাদ দিয়ে যা ধবধবে সাদা। এছাড়া কপোলের ক্ষুদে ক্ষুদে পালকগুলো কাল, তবে রোদ বা আলো পড়লে চিক চিক করে। পুরুষ হাঁসের ঘাড়ের উপর নুইয়ে পড়া ঝুঁটি থাকে। স্ত্রী হাঁসের আকৃতি পুরুষ হাঁসের মতই, তবে পালক বাদামী বা তামাটে মেশানো বাদামী। উভয় হাঁসেরই চঞ্চু নীলচে-ধূসর, চঞ্চুর সম্মুখভাগে ত্রিকোণাকৃতির কালো দাগ থাকে। স্ত্রী হাঁসের চঞ্চুর নিচের কিছু পালক সাদা। এরা দৈর্ঘ্যে কমবেশি ৪৩ সেন্টিমিটার পর্যন্ত হয়। ওজন ৭০০ গ্রাম থেকে ১.১ কিলোগ্রাম পর্যন্ত হয়।

সঠিক অনুচ্ছেদ শিরোনাম কোনটি?
titleA. খাদ্যাভ্যাস
titleB. আবাসস্থল
titleC. বিবরণ
titleD. বিস্তৃতি
উত্তর: titleC
প্রায় ৬০০০ প্রজাতির গাছপালা বা উদ্ভিদকুল বাংলাদেশে রয়েছে। এর মধ্যে আবার প্রায় ৩০০ প্রজাতি বিদেশ থেকে আমদানি করা হয়েছে। বাংলাদেশের স্থানীয় প্রজাতি আটটি যা একান্তভাবেই বাংলাদেশের । বাংলাদেশে ৫০০০টি প্রজাতি প্রায় আবৃতবীজ বা সপুষ্পক উদ্ভিদ এবং চারটি প্রজাতি আছে যেগুলো অনাবৃতবীজ উদ্ভিদ। বাংলাদেশে বিপন্ন ৯৫টি প্রজাতি বিবেচিত হয়। এর মধ্যে ৯২টি আবৃতবীজ এবং তিনটি অনাবৃতবীজ উদ্ভিদ। বাংলাদেশে ৩০০ প্রজাতির শৈবালের নাম কেবলমাত্র স্বাদুপানির পরিবেশ থেকেই নাম লিপিবদ্ধ করা। এদের অনেক প্রজাতি সামুদ্রিক, এবং লবণ পানিতে রয়েছে। ছত্রাক সম্বন্ধে তথ্য বাংলাদেশে সম্পূর্ণ হয়নি। বাংলাদেশে ব্রায়োফাইট রয়েছে প্রায় ২৫০ প্রজাতির এবং প্রায় ২৫০টি টেরিডোফাইট বাংলাদেশে প্রাপ্ত যার মধ্যে এই প্রজাতির ২৩০টি ফার্নজাতীয়। বিশেষজ্ঞদের হিসাব অনুযায়ী সুন্দরবনের উপকূলীয় অরণ্য বাংলাদেশের সপুষ্পক উদ্ভিদ প্রজাতির সংখ্যা প্রায় ৫০০০টি। বাংলাদেশের উপকূল অনেক ক্ষেত্রে সুন্দরবন নামে পরিচিত। সামুদ্রিক উদ্ভিদবৈচিত্র্য বঙ্গোপসাগরে আছে শৈবাল, মোহনা ও সেন্ট মার্টিনস দ্বীপ যথেষ্ট সমৃদ্ধ ও বৈচিত্র্যময়। বাংলাদেশ কৃষিপ্রধান দেশ এবং পৃথিবীর সর্বাধিক গুরুত্বপূর্ণ কয়েকটি ফসলে বাংলাদেশ সমৃদ্ধ। ধান, চা, গম, আলু, ডাঁটাশাক, লিচু, কচু, গাছআলু, বেত, বাঁশ ইত্যাদি উল্লেখযোগ্য।

উদ্ভিদবিজ্ঞান সংক্রান্ত বৈজ্ঞানিক নিরীক্ষা ও গবেষণার ইতিহাস বাংলাদেশের সঙ্গে সংশ্লিষ্ট কতক সংস্থা ও প্রতিষ্ঠান যথেষ্ট প্রাচীন। আনুমানিক ২০০ সংখ্যক শিক্ষক বিশ্ববিদ্যালয় পর্যায়ে উদ্ভিদবিজ্ঞানের শিক্ষক। বাংলাদেশে প্রতিবছর বিভিন্ন বিশ্ববিদ্যালয় থেকে বছরে প্রায় ২৫০ জন শিক্ষার্থী উদ্ভিদবিজ্ঞানের ডিগ্রি লাভ করে আসছে।

সঠিক অনুচ্ছেদ শিরোনাম কোনটি?
titleA. ভেষজ
titleB. অবদান
titleC. উদ্ভিদকুলের নথি
titleD. জীববৈচিত্র্য
উত্তর: titleD
যেসমস্ত ব্যক্তির দেহে করোনাভাইরাসের উপস্থিতি পরীক্ষা করে নিশ্চিত হওয়া গিয়েছে, তাদেরকে কোনও হাসপাতালে বা স্থাস্থ্যকেন্দ্রের বিশেষ বিভাগে আলাদা বা অন্তরণ (আইসোলেশন) করে রাখা হয়, যাতে তারা সম্প্রদায়ের মধ্যে ভাইরাস ছড়াতে না পারে। অন্তরণ সম্পূর্ণ সফল হতে হলে কোনও সম্প্রদায়ের সবাইকে জোর করে সম্ভব হলে একাধিকবার পরীক্ষা করে নিশ্চিত হতে হয়। যদি ব্যক্তিদের উপরে স্বেচ্ছায় পরীক্ষা জন্য এগিয়ে আসার নির্দেশ দেওয়া হয়, তাহলে অন্তরণ পদক্ষেপটি সাধারণত সফল হয় না। ইতালির ভেনেতো অঞ্চলের কিছু ছোট শহরে (কয়েক হাজার বাসিন্দাবিশিষ্ট) অন্তরণ পদক্ষেপটি সফল হয়েছে।

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. নাক, মুখ ও চোখ হাত দিয়ে স্পর্শ না করা
titleC. অন্তরণ (আইসোলেশন)
titleD. অবরুদ্ধকরণ (লকডাউন)
উত্তর: titleC
দাসত্ব থেকে মুক্তির পরও তিনি হযরত রাসূলে কারীমের সা: খিদমতের গৌরব হাতছাড়া করেননি। বিশিষ্ট সাহাবীরা বিভিন্ন সময় তার নিকট ভিড় করতেন রাসুল প্রাত্যহিক ক্রিয়া-কলাপ জানার জন্য । হযরত ইবন আব্বাস রা: একজন সেক্রেটারী সংগে করে তার কাছে আসতেন এবং জিজ্ঞেস করতেন, রাসুল (সা:) অমুক অমুক দিন কি কি কাজ করতেন ? আবু রাফে বলতেন আর সেক্রেটারী তা লিখে নিতেন। (আল ইসাবা-৪/৯২)
রাসূল সা: যখন তাকে মুক্তি দেন, তখন আবু রাফের দু চোখ বেয়ে অশ্রু গড়িয়ে পড়তে থাকে। লোকেরা তাকে বলে, দাসত্ব থেকে মুক্তি পাচ্ছ, এতে কান্নার কি আছে! তিনি বললেন, আজ একটি সওয়াব আমার হাতছাড়া হয়ে যাচ্ছে। এরপর থেকে যদিও তিনি আইনগত মুক্ত বা স্বাধীন হয়ে যান কিন্তু রাসুল ছেড়ে যাননি । আমরণ তিনি রাসুল সা: গোলাম বা দাস বলে নিজের পরিচয় দিতেন। ইসলাম দাস তথা দূর্বল শ্রেণীর লোকদের উন্নতির যে সুযোগ দান করেছে ।

সঠিক অনুচ্ছেদ শিরোনাম কোনটি?
titleA. রাসুলের খেদমতে রাফি
titleB. কুফার অর্থ সম্পাদক
titleC. নাম ও পরিচয়
titleD. মক্কা সফর
উত্তর: titleA
এশিয়া-প্যাসিফিক নগর সম্মেলনঃ ২০১৩ সালে আয়েশা তাইওয়ানে অনুষ্ঠিত এশিয়া-প্যাসিফিক নগর সম্মেলনে হায়দরাবাদের মেয়রের প্রতিনিধিত্ব করেছিলেন যেখানে তিনি "ট্রান্স-সিটি বিজনেস কোয়ালিশন" এবং "স্থানীয় ইনফরমাল ইকোনমিস" সম্পর্কিত একটি প্রবন্ধ উপস্থাপন করেছিলেন।

আন্তর্জাতিক পরিদর্শনকারী নেতৃত্বের কর্মসূচীঃ তিনি মার্কিন যুক্তরাষ্ট্রের রাজ্য বিভাগের প্রিমিয়ার নেতৃত্বের বিনিময় কর্মসূচি - আন্তর্জাতিক ভিজিটর লিডারশিপ প্রোগ্রাম (আইভিএলপি) একজন প্রাক্তন ছাত্র । 

সঠিক অনুচ্ছেদ শিরোনাম কোনটি?
titleA. নারী শিক্ষার দর্শন
titleB. গ্রিনস বিশেষ স্কুল
titleC. আন্তর্জাতিক সম্মেলন / প্রোগ্রাম
titleD. পুরস্কার এবং স্বীকৃতি
উত্তর: titleC